laion/Wikipedia-Exotic huggingface dataset:
תהליך אוסטוולד

תהליך אוֹסְטְוַולְד (באנגלית: Ostwald process) הוא התהליך הכימי להפקת חומצה חנקתית (HNO3). את התהליך פיתח וויליאם אוסטוולד ורשם אותו כפטנט בשנת 1902. תהליך אוסטוולד הוא התהליך העיקרי והכמעט בלעדי להפקה של חומצה חנקתית (HNO3) בקנה מידה תעשייתי. חומרי הגלם בתהליך זה הם אוויר (חמצן, O2), מים (H2O), ואמוניה (NH3), המתקבלת בתהליך הבר-בוש. החומצה החנקתית המופקת בתהליך אוסטוולד היא אחת התרכובות החשובות והשימושיות ביותר בתעשייה הכימית העולמית, מבין שימושיה החשובים: הכנתם של דשנים חנקתיים, ייצור חומרי נפץ וייצור תרופות. אמוניה הופכת לחומצה חנקתית בשני שלבים: בשלב הראשון האמוניה מחומצנת על ידי חימום עם חמצן בנוכחות זרז כדוגמת סגסוגת פלטינה עם 10% רודיום ומתקבל חנקן חמצני NO תגובה זו אקסותרמית מאוד: 4 N H 3 ( g ) + 5 O 2 ( g ) ⟶ 4 N O ( g ) + 6 H 2 O ( g )   Δ H = − 905 K J / m o l {\displaystyle 4NH_{3(g)}+5O_{2(g)}\longrightarrow 4NO_{(g)}+6H_{2}O_{(g)}\qquad \qquad \qquad \ \Delta H=-905KJ/mol} תנאים אופטימליים לשלב זה לקבלת ניצולת של כ-98%: לחץ שבין 4 ל-10 אטמוספירות וטמפרטורה של 800-900°C. הניצולת יורדת עם עליית הטמפרטורה 97% בטמפרטורה של 810-850°C ו-95% בטמפרטורה של 900-940°C. תגובה צדדית שעלולה להתרחש בשלב זה: 4 N H 3 ( g ) + 6 N O ( g ) ⟶ 5 N 2 ( g ) + 6 H 2 O ( g ) {\displaystyle 4NH_{3(g)}+6NO_{(g)}\longrightarrow 5N_{2(g)}+6H_{2}O_{(g)}} כדי למנוע תגובה זו יש לצמצם את משך זמן המגע בין תערובת הגזים לזרז. בשלב השני מתרחשות שתי תגובות והוא מתבצע על מצע ספיחה בנוכחות מים. חנקן חמצני מחומצן שוב בחמצן לחנקן דו-חמצני (NO2) והגז הזה מגיב עם המים לקבלת חומצה חנקתית מהולה וחלקו מחוזר שוב לחנקן חמצני שממוחזר ומוחזר לתהליך. 2 N O ( g ) + O 2 ( g ) ⟶ 2 N O 2 ( g ) Δ H = − 114 K J / m o l {\displaystyle 2NO_{(g)}+O_{2(g)}\longrightarrow 2NO_{2(g)}\qquad \qquad \qquad \Delta H=-114KJ/mol} 3 N O 2 ( g ) + H 2 O ( l ) ⟶ 2 H N O 3 ( a q ) + N O ( g ) Δ H = − 117 K J / m o l {\displaystyle 3NO_{2(g)}+H_{2}O_{(l)}\longrightarrow 2HNO_{3(aq)}+NO_{(g)}\qquad \qquad \qquad \Delta H=-117KJ/mol} החנקן החמצני (NO) ממוחזר וחוזר לתהליך והתמיסה מובאת לריכוז הרצוי באמצעות זיקוק. מדיה וקבצים בנושא תהליך אוסטוולד בוויקישיתוף הדגמה מעבדתית של תהליך אוסטוולד, יו-טיוב תהליך הייצור של חומצה חנקתית, יו-טיוב Improvements in the Manufacture of Nitric Acid and Nitrogen Oxides. Kent and Riegel's Handbook of Industrial Chemistry and Biotechnology, 11, Springer, 2007, עמ' 1036
עונת 2007/2008 בגביע יול"ב

עונת 2007/2008 בגביע יול"ב הייתה העונה השישית ואחרונה של תחרות אירופית לקבוצות כדורסל והיא אורגנה על ידי יורוליג בסקטבול. ב-2 ביולי 2008 יורוליג בסקטבול ופיב"א אירופה הכריזו שבעונת 2008/2009 יהיה תחרות חדשה משותפת. המשחק הראשון התקיים ב-5 בנובמבר 2007 ומשחק הגמר הסתיים ב-13 באפריל 2008. בתחרות השתתפו 54 קבוצות. בסדרת הגמר של התחרות ניצחה חובנטוד בדאלונה וזכתה בגביע בפעם הראשונה בתולדות המועדון. בעקבות כך היא קיבלה זכות להשתתף בעונת 2008/2009 ביורוליג בתחילת התחרות התקיימו משחקים ב-9 בתים בשיטת מפגש כפול בין קבוצות הבית. 27 קבוצות (3 מכל בית) העפילו לפלייאוף שהתקיים בשיטת משחק בית/משחק. 5 קבוצות נוספות עם תוצאות הגבוהות התווספו לפלייאוף. לאחר משחקי 1/32 ו-1/16 נותרו שמונה קבוצות. הקבוצות הגיעו לטורינו ומשחקים לקביעת הזוכה בגביע התקיימו בתקופה 10 באפריל - 13 באפריל. לתחרות הוזמנו קבוצות ממדינות הבאות: 5 קבוצות - צרפת, גרמניה 4 קבוצות - רוסיה, ספרד 3 קבוצות - סרביה, בלגיה, פולין, טורקיה 2 קבוצות - ישראל, איטליה, לטביה, הולנד, אוקראינה קבוצה בודדת - אוסטריה, בוסניה והרצגובינה, בולגריה, קרואטיה, צ'כיה, אסטוניה, ליטא, מונטנגרו, פורטוגל, רומניה, שווייץ, בריטניה. שתי נציגות ישראליות השתתפו בתחרות: הפועל ירושלים החלה את התחרות בבית ט', סיימה אותו במקום הרביעי אך העפילה להמשך התחרות. היא נפגשה עם בשיקטש והפסידה בסיכום מפגש כפול 73:88, 73:53. הפועל גליל עליון-קריית שמונה החלה את התחרות בבית ה', סיימה אותו במקום החמישי ולא העפילה להמשך התחרות. פירוט התוצאות באתר לינואספורט פירוט התוצאות באתר התחרות
Don't (שיר של אד שירן)

Don't (בעברית: לא) הוא שיר של הזמר-יוצר הבריטי אד שירן, על אלבום האולפן השני שלו, × (2014). השיר נכתב על ידי שירן ובני בלנקו, והופק על ידי בלנקו וריק רובין. בנוסף, בשיר ישנם אלמנטים המעצבים לו אופי דומה לשיר "Don't Mess with My Man" של הזמרת לוסי פרל. תחילה תוכנן השיר כסינגל המוביל של האלבום, אך הועבר לבסוף ל-"Sing". השיר פורסם באופן עצמאי ב-15 ביולי 2014, וכן ב-24 באוגוסט 2014 כסינגל השני מתוך האלבום. השיר הגיע בשיאו למקום השמיני במצעד הסינגלים הבריטי. בארצות הברית, הפך לשיר הראשון של שירן שנכנס לעשירייה הפותחת במצעד הבילבורד הוט 100. בישראל, הגיע השיר למקום השני במדיה פורסט. הקליפ הנלווה פורסם בערוץ היוטיוב של שירן ב-4 באוגוסט 2014. הווידאו בוים על ידי אמיל נאוה ועוקב אחר רקדן (בגילומו של פיליפ צ'ביב מתוך קבוצת I.aM.mE) אשר מתחיל כאדם עני וחסר בית ומתקדם בהדרגה עד לאישיות של אדם עשיר ובעל אחוזה.  ב-12 באפריל 2014, הופיע שירן עם השיר בסאטרדיי נייט לייב. ב-17 בספטמבר 2014, ביצע את השיר בגמר העונה התשיעית של תוכנית המציאות "America's Got Talent". ב-6 בפברואר 2015, הופיע שירן עם השיר בלייט לייט שואו, יחד עם ג'ון מאייר כנגן ליווי בגיטרה. מידע על היצירה "Don't" באתר מיוזיק בריינז מידע על הסינגל "Don't" באתר מיוזיק בריינז מידע על היצירה "Don't" באתר Discogs סרטון השיר "Don't" באתר יוטיוב Gold & Platinum, באתר איגוד תעשיית ההקלטות האמריקאי (באנגלית)
The Slumdon Bridge

The Slumdon Bridge (בעברית: גשר סלומדון) הוא מיני אלבום משותף של הזמר-יוצר הבריטי אד שירן, והראפר האמריקאי ילאוולף. הוא פורסם ב-14 בפברואר 2012 להורדה דיגיטלית בחינם בממלכה המאוחדת. הרצועה השנייה של המיני אלבום, "(You Don't Know (For Fuck's Sake", פורסמה להורדה בחינם דרך דף הטוויטר של שירן ובעוד אתרי אינטרנט רבים אחרים, וכן יצאה ב-24 בינואר כסינגל מוביל. טרם יציאת האלבום, פורסם טריילר לפרויקט אשר הציג את שני האמנים באולפן הקלטת המיני אלבום. הוא פורסם בארצות הברית ב-24 באפריל 2012 באמצעות האייטונס תחת חסותה של חברת ההקלטות אינטרסקופ רקורדס. כל השירים נכתבו והולחנו על ידי ג'ייק גוסלינג, ילאוולף ואד שירן.  מידע על האלבום The Slumdon Bridge באתר MusicBrainz מידע על האלבום The Slumdon Bridge באתר AllMusic
מנולה מרכוס

מנולה מרכוס (ברומנית: Manole Marcus‏; 8 בינואר 1928 - 12 באוקטובר 1994) היה במאי קולנוע יהודי רומני, שביים עשרים וארבעה סרטים. מרכוס הוא בוגר האוניברסיטה הלאומית לאומנות התיאטרון והקולנוע בבוקרשט. בשנות החמישים של המאה העשרים, כשברומניה נדרשה יצירה בסגנון פרולטקולט, מרכוס הפיק מספר קומדיות. מהמחצית השנייה של שנות השישים של המאה העשרים עולה רמת הסרטים המופקים על ידו. למרכוס היה בן אחד, מרטין, שנולד ב-1955 ועלה לישראל ב-1977. 1953 La mere (אל תפוחי העץ) 1957 Viața nu iartă (החיים לא סולחים) 1960 Nu vreau să mă însor (אני לא רוצה להינשא) 1962 Străzile au amintiri (לרחובות יש זכרונות) 1964 Cartierul veseliei (שכונת השמחה) 1966 Zodia Fecioarei (מזל בתולה) 1968 Singur (לבד) 1969 Canarul și viscolul (הקנרית והסופה) 1971 Puterea și adevărul (הכוח והאמת) 1972 Conspirația (קונספירציה) 1973 Departe de Tipperary (הרחק מטיפרארי) 1974 Capcana (המלכודת) 1975 Actorul și sălbaticii (השחקן והפראים) 1976 Operațiunea Monstrul (מבצע המפלצת) 1978 Cianura și picătura de ploaie (הציאניד וטיפת הגשם) 1980 Omul care ne trebuie (האיש הדרוש לנו) 1980 Punga cu libelule (השקית עם השפיריות) 1981 Orgolii (יוהרה) 1981 Non stop (בלי עצירה) 1983 Ca-n filme (כמו בסרטים) 1984 Mitică Popescu (מיטיקה פופסקו) 1989 Marea sfidare 1989 Vâltoarea Contribuția evreilor din România la cultură și civilizație, הוצאת HASEFER‏ 2004, עמוד 555. (ברומנית) Evrei din România, הוצאת HASEFER‏ 2008, עמודים 252 - 253. (ברומנית) מנולה מרכוס, במסד הנתונים הקולנועיים IMDb (באנגלית) מנולה מרכוס, באתר AllMovie (באנגלית) מנולה מרכוס, במסד הנתונים הקולנועיים KinoPoisk (ברוסית) Manole Marcus (ברומנית) Vă mai amintiţi de... Manole Marcus (ברומנית)
Vuoristorataa

"Vuoristorataa" (בעברית: "רכבת הרים") הוא סינגל הבכורה של הזמרת הפינית אוולינה. הסינגל יצא לאור ב-22 במאי 2015, כסינגל הראשון מן אלבום הבכורה שלה, 24K. הסינגל יצא לאור באותו תאריך ביחד עם סינגל נוסף, "Rakkaudesta lajiin". את שני הסינגלים איגדה אוולינה לסינגל אחד תחת שני השמות של שניהם, ושניהם יצאו כסינגל הבכורה שלה. הסינגל לא זכה להצלחה כלל והפך לאחד מהשירים הבודדים של אוולינה שלא הצליחו להיכנס למצעד הפיני הרשמי. את הסינגל כתבה אוולינה לבדה, והוא ו-"Ei filtterii", היחידים מן האלבום שנכתבו על ידה ללא השתתפות של כותבים נוספים. את הסינגל הפיק אנרי לאנץ, שלקח חלק גדול בהפקת האלבום וברוב השירים והסינגלים שיצאו ממנו. לסינגל יצאה עטיפה משותפת שהכילה גם את "Rakkaudesta Lajiin". העטיפה שימשה את שני הסינגלים, ובה רשומים שני השמות שלהם. הווידאו קליפ הנלווה שצולם לשיר הועלה באותו יום שבו יצא כסינגל רשמי לערוץ ה-Vevo של אוולינה. באותו יום העלתה אוולינה גם את הווידאו קליפ ל-"Rakkaudesta Lajiin". בקליפ ניתן לראות זוג שלאורך כולו עוסק באהבתם ובמימוש האושר שבה. פרשנות שם השיר "נסיעה ברכבת הרים", מתארת את הזוגיות של הצמד שמופיע בקליפ ובעצם מתאר את "רכבת הרגשות", שהם חווים. סרטון השיר Vuoristorataa באתר יוטיוב Steffen Hung, finnishcharts.com - Discography Evelina, www.finnishcharts.com EvelinaVEVO, YouTube Evelina - Vuoristorataa, YouTube
יחסי הודו–מאלי

יחסי הודו–מאלי הם היחסים הדיפלומטיים בין הרפובליקה של הודו לבין רפובליקת מאלי. שתי המדינות הן ריבוניות וחברות בתנועת המדינות הבלתי-מזדהות. מאלי תומכת ברפורמה ההודית להוספת מושבים במועצת הביטחון של האו"ם בהם מושב הודי. נשיא מאלי ביקר בהודו באמצע ינואר 2012 בליווי פמלייתו ובראשה רעייתו. נשיא הודו אירח אותו ואת פמלייתו לסעודת כבוד בארמון הנשיא. מאוחר יותר פתחו שני הנשיאים את פגישתם הרשמית בבית ההיידראבאד שבמסגרתה נכללו היחסים הבינלאומיים והבילטרליים בין שתי המדינות. שני הצדדים הצהירו כי הם יעשו ככל שביכולתם כדי להעמיק את היחסים, הם חתמו על מזכר שיתוף פעולה בנושא גאולוגיה ומשאבי טבע זמינים ועל הסכם בו הודו נותנת 100 מיליון דולר למאלי כדי להקים בה תשתית חשמלית מודרנית. יחסי הודו-ניז'ר יחסי אוגנדה-הודו מדיה וקבצים בנושא יחסי הודו–מאלי בוויקישיתוף Bilateral Brief on India Mali Relations, משרד החוץ ההודי מ. מוהנטי, "Mali coup dashes Indian business man Sandeep Garg's mining hopes", האקונומיק טיימס, 11 באפריל 2012, נבדק לאחרונה ב-3 באוקטובר 2017 NON-ALIGNED MOVEMENT, NTI, עדכון אחרון ב-14 באפריל 2017, בדיקה אחרונה ב-3 באוקטובר 2017 India extends $100 million line of credit to Mali, ההינדו, 11 בינואר 2012, בדיקה אחרונה ב-3 באוקטובר 2017
ריבוע

בגאומטריה, ריבוע הוא מרובע משוכלל. בריבוע יש ארבע צלעות שוות וארבע זוויות שוות. זוויות אלה הן זוויות ישרות. ריבוע הוא מקרה פרטי של מרובע, טרפז (בהגדרה הרחבה שלו), מקבילית, מלבן ומעוין. לריבוע יש השטח המקסימלי מבין המרובעים עם היקף נתון, והיקף מינימלי מבין המרובעים עם שטח נתון. כל הצלעות בריבוע הן צלעות שוות. בריבוע, כל הצלעות הנגדיות מקבילות זו לזו. כל הזוויות בריבוע הן זוויות ישרות. לכן, כל הזוויות שוות. האלכסונים של ריבוע שווים זה לזה, מאונכים זה לזה, וחוצים זה את זה. האלכסונים של ריבוע חוצים את זוויות הריבוע (לזוויות בנות 45 מעלות). כל מרובע שכל צלעותיו שוות וכל זוויותיו ישרות הוא ריבוע. כל מקבילית בעלת שתי צלעות סמוכות שוות וכל זוויותיה ישרות היא ריבוע. כל מקבילית שאלכסוניה שווים זה לזה ומאונכים זה לזה או חוצים את זוויותיה היא ריבוע. כל מעוין שכל זוויותיו ישרות הוא ריבוע. כל מעוין שאלכסוניו שווים זה לזה הוא ריבוע. כל מלבן בעל שתי צלעות סמוכות שוות הוא ריבוע. כל מלבן שאלכסוניו מאונכים זה לזה או חוצים את זוויותיו הוא ריבוע. על פי משפט פיתגורס, היחס בין כל אלכסון לכל צלע בריבוע הוא- השורש הריבועי של 2. היקף הריבוע שווה לסכום ארבע הצלעות: P = 4 ⋅ a {\displaystyle P=4\cdot a} . שטח הריבוע שווה לריבוע אורך הצלע: S = a 2 {\displaystyle S=a^{2}} (מנוסחה זו נובע המונח " a {\displaystyle a} בריבוע", שפירושו a {\displaystyle a} בחזקת 2 {\displaystyle 2} ). אם נסמן את צלע הריבוע ב- a {\displaystyle a} , את הרדיוס של המעגל החסום בריבוע ב-r ואת הרדיוס של המעגל החוסם את הריבוע ב- R {\displaystyle R} אזי: המרכזים של שני המעגלים הללו מתלכדים ומהווים את מרכז הכובד של הריבוע ומפגש האלכסונים. הרדיוס של המעגל החסום שווה למחצית הצלע של הריבוע: r = a 2 {\displaystyle r={\frac {a}{2}}} הרדיוס של המעגל החוסם שווה למחצית האלכסון של הריבוע: R = a ⋅ 2 2 {\displaystyle R=a\cdot {\frac {\sqrt {2}}{2}}} ריבוע היחידה ריבוע, באתר MathWorld (באנגלית) ריבוע, באתר אנציקלופדיה בריטניקה (באנגלית)
ואנאהיים

במיתולוגיה הנורדית, ואנאהיים (בנורדית עתיקה: Vanaheimr) הוא מקום משכנו של הואניר. ייתכן שואנאהיים הוא אחד מתשעת העולמות. ואנאהיים מתואר באדה הפרוזאית, שנכתבה במאה ה-13 על ידי ההיסטוריון האיסלנדי סנורי סטורלוסון, במחזור העולם, שגם אותו כתב סנורי, ובאדה הפואטית, שהיא קובץ מהמאה ה-13 של שירים מוקדמים יותר. ואנאהיים מוזכרת פעם אחת בלבד באדה הפואטית, בסטנזות 38-39 בפואמה Vafþrúðnismál. האל אודין, המוסווה כגאגנראד'ר (Gagnráðr), שואל את הענק Vafþrúðnir מאין הגיע האל ניורד. גאגנראד'ר מצביע על כך שאף שניורד חולש על מזבחים ומקדשים רבים, הוא לא אחד מאלי האייסיר. הענק עונה שניורד נוצר בוואנאהיים על ידי כוחות תבוניים ומזכיר שניורד הוחלף כשבוי כחלק מהמלחמה בין האייסיר לוואניר ויחזור לוואניר בראגנארוק. ב"הטעיה של גילבי" (Gylfaginning) ה"שלישי" מספר שניורד גדל בוואנאהיים ונשלח לאחר מכן לאלי האייסר כבן ערובה. ואנאהיים מוזכרת מספר פעמים בסאגת ינגלינגה (Ynglinga saga). בפרק הראשון ביתם של אלי הוואניר מתואר כנהר דון. בפרק הרביעי מוזכרת החלפת השבויים במלחמת ואניר-אייסיר, במסגרתה נשלח הוניר לוואנאהיים. בנוסף, בפרק 15, מסופר שהמלך Sveigðir התחתן עם אישה בשם ואנה (Vana) ב-Vanaland הממוקם בשוודיה. למלך ולאשתו בן בשם ואנלנדי (Vanlandi, בנורדית עתיקה "בן ארץ הואניר"). החוקרת הילדה אליס דוידסון טוענת שמיקומה של ואנאהיים בתשעת העולמות אינו ברור כיוון שאלי וואניר מוזכרים יחדיו עם אלי האייסיר ושוכנים באסגארד. לדידה, ייתכן וואנאהיים שוכנת בעולם המתים. בנוסף, דוידסון מזכירה את הקשר ההדוק בין אלי וואניר ליצורים הפלאיים השוכנים בתלי קבורה, גבעות ואגמים. רודולף זימק טוען שאין ספק שסנורי סטורלוסון המציא את השם ואנאהיים כתאומו הוואנירי של אסאגרד. פרייר (Freyr) ניורד (Njord) פריה (Freya) האדה הפרוזאית, Vafþrúðnismál, קטע 38-39. ראו תרגום לאנגלית כאן Byock, Jesse (Trans.) (2005). The Prose Edda. Penguin Classics. ISBN 0-14-044755-5 Hollander, Lee Milton. (Trans.) (2007). Heimskringla: History of the Kings of Norway. University of Texas Press. ISBN 978-0-292-73061-8 Hollander (2007:8). McKinnell, John (2005). Meeting the Other in Norse Myth and Legend. DS Brewer. ISBN 1-84384-042-1 Hollander (2007:15). Davidson, Hilda Ellis (1993). The Lost Beliefs of Northern Europe. Routledge. ISBN 0-203-40850-0 Simek, Rudolf (2007) translated by Angela Hall. Dictionary of Northern Mythology. D.S. Brewer. ISBN 0-85991-513-1
ישי וקסלר

ישי וקסלר (נולד ב-1952) הוא קצין צה"ל במילואים בדרגת אלוף-משנה שכיהן כמפקד עוצבת קלע דוד. ישי נולד וגדל בקיבוץ משמר הנגב. את שירותו בצבא התחיל בשנת 1970 בחיל האוויר. בשנת 1971 שובץ בחיל השריון, סיים את מסלול ההכשרה למפקדי טנקים וקורס קציני שריון. במלחמת יום הכיפורים לחם כמפקד מחלקה בגדוד הטנקים 198. בהמשך שימש בשורת תפקידי מטה ופיקוד בחיל השריון ובהם מפקד גדוד טנקים במלחמת לבנון הראשונה, פיקד על גדוד טנקי מג״ח 8576, שהיה גדוד המילואים של חטיבה 14 ובהמשך פיקד על גדוד טנקי מרכבה בחטיבה 211. לאחר סיום תפקידו הקים את ענף נשק מדויק במפח״ש, פיקד על מחלקת תכנון ותקציבים ולאחר מכן מונה למפקד חטיבה 217. בשנים 1990–1993 פיקד על עוצבת קלע דוד ולאחר מכן שימש כראש מחלקה במינהל למחקר, פיתוח אמצעי לחימה ותשתית טכנולוגית (מפא"ת). עם תום שירותו בצה״ל התמנה לראש מנהל תיכון מוקדם המפעל מל״ט בתעשייה האווירית. בשנת 2006 הקים את חברת PAM העוסקת בפיתוח טכנולוגיות צבאיות ואזרחיות מתקדמות. ישי וקסלר, יהודה טל, גדוד טנקים 198 במלחמת יום הכיפורים: סיפור מלחמה, תל אביב: משרד הביטחון, 2002. איתי אשר, גבעת התמימות, באתר nrg‏, 3 באוקטובר 2003. אבי וולף (עורך), חטיבה 130: 40 שנה של מורשת קרב 2014-1974, באתר "יד לשריון", 2014.
דיסקוגרפיה של אוולינה

אוולינה טמנלאקסו או בשם הבמה אוולינה, היא זמרת-יוצרת פופ ממוצא פיני. היא פרצה לתודעה כאשר הוציאה את "Honey", שהצליח לכבוש את פסגת המצעד הרשמי של פינלנד, ולהפוך לוויראלי ביוטיוב. לזמרת יצא אלבום אחד, 24K. האלבום זכה להצלחה רבה בפינלנד, ובשיאו הצליח להגיע למקום ה-2 במצעד האלבומים הרשמי של המדינה. Musiikkituottajat - Tilastot - Suomen virallinen lista - Artistit, www.ifpi.fi (בפינית)
מקפת (פירושונים)

האם התכוונתם ל... מקפת – גשושית אשר מקיפה כוכב לכת או גרם שמים אחר קרן מקפת – קרן פנסיה ותיקה מגדל מקפת (בעבר מקפת החדשה) – קרן פנסיה בשליטת חברת מגדל מקפה
אלכסנדרה, רוזנת פרדריקסבורג

אלכסנדרה כריסטינה מנלי (בדנית: Alexandra Christina Manley; נולדה ב-30 ביוני 1964) היא אשתו לשעבר של יואכים, נסיך דנמרק. אלכסנדרה נולדה בהונג קונג תחת השם אלכסנדרה מנלי ב-30 ביוני 1964. אביה היה ריכרד נייג'ל מנלי ואמה הייתה כריסטה מריה נובוטני. היא ממוצא מעורב אנגלי-סיני-אוסטרי-צ'כי. אביה היה מנהל בחברת ביטוח ואמה הייתה מנהלת של חברת תקשורת. היא התחנכה בבתי ספר שונים בהונג קונג. היא למדה מנהל עסקים באוניברסיטאות באוסטריה, יפן ואנגליה, ובין 1990-1993 הועסקה כסגנית מנהל מחלקת המכירות והשיווק של חברת GT Management. ב-1994 היא פגשה בהונג קונג את יואכים, נסיך דנמרק, בנם של מרגרטה השנייה, מלכת דנמרק והנריק, נסיך דנמרק, אשר באותה תקופה עבד בהונג קונג עבור חברת ספנות דנית. הם התארסו בחשאי, ורק במאי 1995 הודיע יואכים על כך למשפחתו. הם נישאו ב-18 בנובמבר של אותה שנה בקפלה של טירת פרדריקסבורג בהילרוד. במהלך החתונה, לבשה אלכסנדרה עטרת מיוחדת אשר במקור הייתה רכושה של אלכסנדרינה, דוכסית מקלנבורג-שוורין, והוענקה לאמו של יואכים כמתנת חתונה. בעקבות נישואיה, נאלצה אלכסנדרה לוותר על אזרחותה הבריטית ולקבל אזרחות דנית. כמו כן היא ויתרה על המשך הקריירה שלה כמשווקת, והמירה את דתה מאנגליקניות ללותרניזם. היא ילדה ליואכים שני בנים: ניקולאי, נסיך דנמרק (נולד 28 באוגוסט 1999) פליקס, נסיך דנמרק (נולד 22 ביולי 2002) אלכסנדרה התרגלה במהירות לחייה כנסיכה. מכיוון שאמה הייתה ילידת אוסטריה, היא ידעה גרמנית וכך הצליחה ללמוד דנית במהירות. בריאיון לכלי תקשורת היא אמרה: "זה היה נורא לקום ולדבר אנגלית באירוע, או להודות למישהו על משהו, זה היה לגמרי לא בסדר, זה הבית שלי, כך שלא הייתה אפשרות אחרת". עד מהרה היא הפכה לפופולרית מאוד בקרב העם הדני בשל חוש האופנה המפותח שלה ועבודת הצדקה שלה. כמו כן היא הייתה פעילה במסגרת הצלב האדום הדני, אגודת העיוורים הדנית, קבוצות תמיכה לאמהות חד-הוריות ו-UNICEF. היא כונתה לעיתים "דיאנה של הצפון". באמצע שנת 2004 נפוצו בדנמרק שמועות על קרע בין יואכים ואלכסנדרה. ב-16 בספטמבר של אותה שנה הם הודיעו על כוונתם להתגרש. ב-1 באוקטובר החליט הפולקטינג (הפרלמנט הדני) כי אלכסנדרה תוכל לשמור על התואר "נסיכת דנמרק" שהוענק לה עם נישואיה, וכן הוסף לה התואר "רוזנת פרדריקסבורג". כמו כן היא מקבלת קצבה שנתית. בני הזוג התגרשו ב-8 באפריל 2005. זהו מקרה הגירושין הראשון במשפחת המלוכה הדנית מאז 1846. לה וליואכים יש משמורת משותפת על בניהם. באמצע 2005 החלה אלכסנדרה לצאת עם מרטין יורגנסון, צלם ויזם, בנו של יאקוב יורגנסן הידוע בדנמרק בשל חברת הצילומים שלו "JJ Film", אשר הפיקה סרטי תעודה רבים על משפחת המלוכה הדנית. יורגנסון צעיר מאלכסנדרה ב-14 שנים. הם נישאו ב-3 במרץ 2007 בטקס פרטי, וכתוצאה מכך נשלל ממנה התואר "נסיכת דנמרק". הם התגרשו בספטמבר 2015. אלכסנדרה ציינה הבדלים בערכים כסיבה לגירושים. עם נישואיה לנסיך יואכים, ניתן לאלכסנדרה התואר: ”הוד מעלתה הנסיכה אלכסנדרה מדנמרק”. עם גירושה מיואכים, הוסף לה התואר ”רוזנת פרדריקסבורג”. עם נישואיה השניים, נשלל ממנה התואר "נסיכת דנמרק". כמו כן היא אבירת מסדר הפיל ומחזיקה גם בעיטורי כבוד מטעם פינלנד, לוקסמבורג ורומניה. מדיה וקבצים בנושא אלכסנדרה, רוזנת פרדריקסבורג בוויקישיתוף אלכסנדרה, רוזנת פרדריקסבורג, במסד הנתונים הקולנועיים IMDb (באנגלית) Denmark's Princess Alexandra to remarry Princess Alexandra Marries Danish Photographer Grevinde Alexandra om brud med Martin Jørgensen: Derfor skal vi skilles Grevinde Alexandra og Martin Jørgensen skal skilles
מירקו ברגמסטו

מירקו ברגמסטו (באיטלקית: Mirco Bergamasco; נולד ב-23 בפברואר 1983) הוא שחקן רוגבי איטלקי. בין השנים 2001–2016, שיחק ברגמסטו ברוגבי יוניון (אנ'). בין השנים 2001–2003, שיחק בקבוצת Petrarca Rugby (אנ') האיטלקית. בין השנים 2003–2010, שיחק בקבוצה הצרפתית Stade Français (אנ'). בין השנים 2010–2013, שיחק בקבוצה הצרפתית Racing 92 (אנ'). בין השנים 2013–2014, חזר לשחק באיטליה עם קבוצת Rugby Rovigo Delta (אנ'). בין השנים 2014–2016, שיחק בקבוצת Zebre (אנ'). בשנת 2016, עבר לשחק בקבוצת הרוגבי האמריקאית Sacramento Express (אנ'). בין השנים 2002–2012, ברגמסטו השתתף ב-89 משחקים בנבחרת איטליה ברוגבי יוניון (אנ'), שמונה משחקים מתוכם במסגרת גביע העולם ברוגבי ו-48 משחקים מתוכם במסגרת אליפות שש האומות (אנ'). בשנת 2016, החל לשחק בקבוצת Saluzzo Roosters (אנ') האיטלקית בליגת הרוגבי (אנ'). באותה השנה החל להיות חבר נבחרת איטליה בליגת הרוגבי (אנ') ושיחק במשחקי גביע העולם נגד נבחרת ווילס וסרביה ולבנון. ברגמסטו משחק בעמדת הקשר או הכנף. משום שבמהלך הקריירה שלו שיחק גם ברוגבי יוניון וגם בליגת הרוגבי, ברגמסטו נכלל ברשימת ה-dual-code rugby international (אנ'). ברגמסטו נולד בפדובה, איטליה וגדל במשפחה של שחקני רוגבי. אביו, ארטורו ברגמסטו (אנ'), הוא שחקן רוגבי וכך גם אחיו הבכור, מאורו ברגמסטו (אנ'). בשנת 2011, נישא לאשת התקשורת והשחקנית הצרפתייה-איראנית, ספטי אטי (Safavi Ati). בין השנים 2012–2013, אימץ אורח חיים טבעוני. לדבריו, הטבעונות עבורו היא פילוסופיה ודרך חיים, והוא נוהג להופיע בקמפיינים ובכנסים לקידום טבעונות וזכויות בעלי חיים. כמו כן, הוא ואשתו הם הבעלים של מסעדה טבעונית בפדובה ששמה 'Doody'z'. דגמן ביחד עם אחיו למעצב האופנה, ג'ורג'ו ארמני. בשנת 2004, הופיע על שער לוח השנה של Dieux du Stade (אנ'). בשנת 2007, הופיע ביחד עם אחיו על עטיפת משחק המחשב Rugby 08 (אנ') (במהדורה האיטלקית) של EA Sports. מדיה וקבצים בנושא מירקו ברגמסטו בוויקישיתוף מירקו ברגמסטו, ברשת החברתית פייסבוק מירקו ברגמסטו, ברשת החברתית אקס (טוויטר) מירקו ברגמסטו, ברשת החברתית אינסטגרם YOU DON'T KNOW ME: MIRCO BERGAMASCO - Rugby League World Cup MIRCO BERGAMASCOItaly - ESPN Naked Mirco Bergamasco Takes Flight in Racy New PETA Ad - PETA UK, 2017 MIRCO BERGAMASCOItaly - ESPN 10 Famous Vegan Athletes You Probably Didn’t Know Were Vegan, phytomaniac Naked Mirco Bergamasco Takes Flight in Racy New PETA Ad - PETA UK, 2017 Puoi essere vegano e in ottima forma, LAV onlus Mirco Bergamasco "Io vegan consapevole, non tornerei indietro" Green machines: the superstar athletes you never knew were vegan, The Telegraph #Atribute to the body, armani.com Dieux du stade 2004, runraid.fr Rugby 08, gamestorm.it ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מירקו ברגמסטו".
אלמר באטרס

אלמר באטרס (באנגלית: Elmer Batters; ‏24 בנובמבר 1919 – 25 ביוני 1997) היה צלם אמריקאי, שהתפרסם בעיקר בזכות צילומיו החלוציים בתחום הפטיש לכפות רגליים, לרגליים ולגרביים. אלמר באטרס היה צלם חלוצי של פטישיזם שהתמקד בעיקר בצילום נשים, עם דגש על גרביים, רגליים וכפות רגליים. עבודתו החלוצית החלה בשנות ה-50, והיא תרמה רבות להפיכת התחום של הפטיש לכפות רגליים למקובל ואף לאופנתי. באטרס החל לפרסם את תצלומיו בעצמו. בשנת 1956 ייסד ופרסם את המגזין Man's Favorite Pastime שבו הציג את תצלומיו לראשונה. מאז סוף שנות ה-60 הוצגו עבודותיו במגזינים שונים כמו: Sheer Delight ,Black Silk Stockings ,Leg-O-Rama ,Nylon Doubletake ו-Tip Top. הוא היווה השראה לצלמי פטיש מפורסמים שזכו לשבחי הביקורות, כמו אד פוקס וג'וני ג'אן. אחת הדוגמניות החביבות על באטרס הייתה אישה צעירה בשם קארושקה. מעט ידוע על חייה של הדוגמנית, עם זאת, היא הייתה אהובה ביותר על באטרס ועל מעריציו. באטרס כתב עליה פעם: ”כשאני אומר שקארושקה הייתה הדוגמנית החביבה עלי, אני לא מדבר רק על עצמי. שום אישה בתולדות הפעילות האמנותית שלי לא משכה אליה מעריצים רבים כמוה. יש בה יותר מדרישות האופנה הרגילות. לקארושקה יש רגליים עדינות ויציבות, שדיים מוצקים וכפות רגליים עדינות עם קשתות גבוהות. אבל זה לא מספיק כדי לגרום לנו לאהוב אישה. אני חושב שאהבה או משיכה מינית נובעים מהברק בעיניה של האישה, מהדרך שבה היא מביטה ומהאופן שבו היא מחייכת. זה היה ייחודה של קארושקה. פניה עדיין מרגשות אותי היום - אחרי 25 שנים, כפי שהיא ריגשה אלפים מכם. אפילו באותן שנים, לפני שהנשים קיבלו מעמד שוויוני מבחינה מינית, היתה קארושקה בחורה שאהבה לדעת שגברים מאוננים מתצלומיה. אך האם אין את הברק הזה בכל אישה?”. לקראת סוף ימיו, באטרס "התגלה מחדש" על ידי המו"ל הגרמני בנדיקט טאשן שהוציא לאור שלושה ספרים על עבודותיו, ביניהם: "מקצות האצבעות ועד קצה הצינור" של אריק קרול ו-"הרגליים המרקדות לצלילי אלמר". טאשן למד והכיר את עבודתו של באטרס מהמגזין leg show, כאשר עורכת המגזין, דיאן הנסון הציגה את תצלומיו לדור הצעיר של הפטישיסטים בשנות ה-80 וה-90. כיום, תצלומים מקוריים של באטרס נמכרים בקרב אספני אומנות פטיש במחירים של עד 1500 דולר. באטרס היה חייל בצי ארצות הברית, ולחם במלחמת העולם השנייה ב-USS Sunfish (SS-281) - אחת מספינות הקרב המוכרות. הקריירה הצבאית שלו מוזכרת בקצרה בספר "השמיים הבודדים" של טייס הניסוי ויליאם ברידג'מן. Batters, Elmer (1998). Legs That Dance to Elmer's Tune. Taschen. ISBN 3-8228-8188-0 Elmer Batters, Eric Kroll (2012). From the Tip of the Toes to the Top of the Hose. Taschen. ISBN 3-8365-3929-2 גלריית צילומים של אלמר באטרס, מאתר של ההוצאה לאור הגרמנית "טאשן". Victor J. Banis (2012). Spine Intact, Some Creases. Wildside Press. p. 65. Alex Ballinger (2004). New Cinematographers. Harper Design. p. 10 The Nick Tosches Reader. Da Capo Press. 2000. p. 250. ISBN 0306809699. Dian Hanson (2011). Ed Fox, Vol. 2. Taschen. ISBN 3836526808. Bruckner, Aaron (18 September 2010). Illustrated Foot Sex: Footjobs & Foot Fetishism. Brian Phillippe. p. 11. ISBN 978-0-557-68622-3. Retrieved 14 March 2013. "Elmer Batters". April 27, 2005. Retrieved July 11, 2017.